14. december 2021

**Den Nye Opel Grandland plug-in hybrid – Her er de danske priser**

* Stort facelift til Opel Grandland
* ”Det Nye Opel” – Teknologi, design, brugervenlighed og ergonomi
* Opel goes electric – Fokus i Danmark er på plug-in hybrid
* Nemt og overskueligt modelprogram – Tre udstyrsvarianter og tre drivlinjer
* Veludstyret basismodel – Pure Panel (12” og 10” skærme), Navigation, 180o bakkamera, LED forlygter og meget mere
* Frapris på 349.990 kroner

Så er Opel Danmark klar med priserne på den nye Opel Grandland. Fokus i Danmark er lagt på plug-in hybriderne og et enkelt og veludstyret modelprogram.

Opel i Tyskland har virkelig haft den store pensel fremme, da Grandland skulle fornys og har tilføjet store opdateringer inde som ude – og så har den ligesom andre af Opels modeller smidt sit ”X”. Opel Grandland slutter sig til ”Det Nye Opel” line-up, med et gennemgribende facelift af både design og teknik. Den mest synlige forandring på det udvendige design er Opels nye Vizor front-grill, der pryder Grandlands forende og indvendigt tilføjesen af Opels nye digitale cockpit Pure Panel – de to vigtigste kendetegn for ”Det Nye Opel”. Grandland har også fået den nyeste Opel-teknologi som fx de adaptive IntelliLux LED® Pixel forlygter med 168 LED enheder. De ergonomiske AGR-sæder, som Opel er kendt for, er selvfølgelig også at finde på udstyrslisten.

Plug-in hybriderne kommer i to udgaver, der har henholdsvis 225 hestekræfter og forhjulstræk samt 300 hestekræfter og firehjulstræk. For begge plug-in hybriders vedkommende har de et 13,2 kWh batteri og den elektriske rækkevidde er opgivet til (WLTP) hhv. 56 og 59 kilometer. Senere vil det også være muligt at vælge diesel- og benzin varianter.

Den 225 hestes plug-in hybrid kan fås i to udstyrsvarianter hvorimod den store 300 hestekræfters udgave med firehjulstræk (Hybrid4) kun kan erhverves i højeste udstyrsniveau.

Priserne på Opel Grandland plug-in hybrid ser således ud:

EDITION+ - **349.990 kr. (225hk)**

Fremhævet udstyr:

Pure Panel – 12” Digitalt cockpit og 10” touchskærm

LED-forlygter

Navigation

180o bakkamera og p-sensor for og bag

18” alufælge

ULTIMATE - **389.990 kr. (225hk)**

**479.990 kr. (300hk)**

Fremhævet udstyr ud over EDITION+:

AGR-sports forsæder i stof og imiteret læder

Pixel Matrix LED-forlygter m.aut.fjernlys

Aktiv parkeringsassistent

Adaptiv fartpilot m. Stop&Go

El-bagklap m. håndfri betjening

18” alufælge – diamond cut

Sort tag m. sorte tagrails

Trådløs mobilopladning

Den nye Grandland introduceres i Danmark til marts i plug-in udgaven og senere vil benzin og diesel støde til.